ddrg/super_eurlex huggingface dataset:
Hotărârea Curții (Camera întâi) din 2 octombrie 2019 (cerere de decizie preliminară formulată de Court of Appeal in Northern Ireland – Regatul Unit) – Ermira Bajratari/Secretary of State for the Home Department

(Cauza C-93/18) (1)

(Trimitere preliminară - Cetățenia Uniunii - Directiva 2004/38/CE - Drept de ședere al unui resortisant al unui stat terț ascendent direct al unor cetățeni ai Uniunii minori - Articolul 7 alineatul (1) litera (b) - Condiția privind resursele suficiente - Resurse constituite din venituri obținute de la un loc de muncă deținut fără permis de ședere și fără permis de muncă)

(2019/C 413/08)

Limba de procedură: engleza

Instanța de trimitere

Court of Appeal in Northern Ireland

Părțile din procedura principală

Reclamantă: Ermira Bajratari

Pârât: Secretary of State for the Home Department

cu participarea: Aire Centre

Dispozitivul

Articolul 7 alineatul (1) litera (b) din Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora, de modificare a Regulamentului (CEE) nr. 1612/68 și de abrogare a Directivelor 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE și 93/96/CEE, trebuie interpretat în sensul că un cetățean al Uniunii minor dispune de resurse suficiente astfel încât să nu devină o sarcină excesivă pentru sistemul de asistență socială al statului membru gazdă în cursul șederii sale chiar și atunci când aceste resurse provin din veniturile obținute din activitatea desfășurată în mod nelegal de tatăl său, resortisant al unui stat terț care nu dispune de un permis de ședere și nici de un permis de muncă în acest stat membru.

(1) JO C 152, 30.4.2018.
C 432/10

Hotărârea Curții (Camera a noua) din 7 noiembrie 2019 (cerere de decizie preliminară formulată de Tribunale Amministrativo Regionale per la Lombardia – Italia) – Eni SpA/Ministero dello Sviluppo Economico, Ministero dell'Economia e delle Finanze (C-364/18), Shell Italia E & P SpA/Ministero dello Sviluppo Economico, Ministero dell’Economia e delle Finanze, Autorità di Regolazione per l’Energia, Reti e Ambiente, fostă Autorità per l’energia elettrica e il gas e il sistema idrico (C-365/18)

(Cauzele conexate C-364/18 și C-365/18) (1)

(Trimitere preliminară - Directiva 94/22/CE - Energie - Condiții de acordare și folosire a autorizațiilor de prospectare, explorare și extracție a hidrocarburilor - Redevențe - Metode de calcul - Indici QE și Pfor - Caracter discriminatoriu)

(2019/C 432/10)

Limba de procedură: italiana

Instanța de trimitere

Tribunale Amministrativo Regionale per la Lombardia

Părțile din procedura principală

(Cauza C-364/18)

Reclamantă: Eni SpA

Pârâte: Ministero dello Sviluppo Economico, Ministero dell'Economia e delle Finanze

cu participarea: Autorità di Regolazione per l’Energia, Reti e Ambiente, fostă Autorità per l’energia elettrica e il gas e il sistema idrico, Regione Basilicata, Comune di Viggiano, Regione Calabria, Comune di Ravenna, Assomineraria

(Cauza C-365/18)

Reclamantă: Shell Italia E & P SpA

Pârâte: Ministero dello Sviluppo Economico, Ministero dell’Economia e delle Finanze, Autorità di Regolazione per l’Energia, Reti e Ambiente, fostă Autorità per l’energia elettrica e il gas e il sistema idrico

cu participarea: Regione Basilicata, Comune di Viggiano, Assomineraria

Dispozitivul

Articolul 6 alineatul (1) din Directiva 94/22/CE a Parlamentului European și a Consiliului din 30 mai 1994 privind condițiile de acordare și folosire a autorizațiilor de prospectare, explorare și extracție a hidrocarburilor, citit în lumina celui de al șaselea considerent al acesteia, trebuie interpretat în sensul că nu se opune unei reglementări naționale în temeiul căreia cuantumul redevențelor datorate de titularii de concesiuni de extracție a gazelor naturale este calculat în funcție de un indice bazat pe cotațiile petrolului și ale altor combustibili pe termen mediu și lung, iar nu de un indice care să reflecte prețul pieței pe termen scurt al gazelor naturale.

(1) JO C 294, 20.8.2018.
1)

Anulează punctul 1 din Hotărârea Tribunalului Uniunii Europene din 12 iulie 2018, ABB/Comisia (T-445/14, nepublicată, EU:T:2018:449), în măsura în care, prin intermediul acestuia, Tribunalul a respins acțiunea ABB Ltd și a ABB AB privind anularea Deciziei C(2014)2139 final a Comisiei din 2 aprilie 2014 privind o procedură de aplicare a articolului 101 [TFUE] și a articolului 53 din Acordul privind SEE (cauza AT. 39610 – Cabluri electrice), în măsura în care această decizie consideră că aceste societăți sunt răspunzătoare de o încălcare a articolului 101 TFUE și a articolului 53 din Acordul de cooperare privind Spațiul Economic European din 2 mai 1992 cu privire la un refuz colectiv de a furniza accesorii de cabluri electrice subterane cu o tensiune minimă de 110kV și sub 220 kV, precum și punctul 2 din această hotărâre.
C 68/14

Hotărârea Curții (Camera a zecea) din 19 decembrie 2019 (cerere de decizie preliminară formulată de First-tier Tribunal (Tax Chamber) - Regatul Unit) – Amoena Ltd/Commissioners for Her Majesty's Revenue and Customs

(Cauza C-677/18) (1)

(Trimitere preliminară - Tariful vamal comun - Clasificare tarifară - Nomenclatura combinată - Pozițiile 6212 și 9021 - Sutiene post mastectomie - Regulamentul de punere în aplicare (UE) 2017/1167 - Validitate - Noțiunea de „accesorii” - Cooperare loială)

(2020/C 68/11)

Limba de procedură: engleza

Instanța de trimitere

First-tier Tribunal (Tax Chamber)

Părțile din procedura principală

Reclamantă: Amoena Ltd

Pârâtă: Commissioners for Her Majesty's Revenue and Customs

Dispozitivul

Examinarea întrebărilor preliminare nu a evidențiat niciun element de natură să afecteze validitatea Regulamentului de punere în aplicare (UE) 2017/1167 al Comisiei din 26 iunie 2017 privind clasificarea anumitor mărfuri în Nomenclatura combinată.

(1) JO C 25, 21.1.2019.
C 68/10

Hotărârea Curții (Marea Cameră) din 19 decembrie 2019 – Patrick Grégor Puppinck și alții/Republica Polonă, Comisia Europeană, Parlamentul European, Consiliul Uniunii Europene, European Citizens' Initiative One of Us

(Cauza C-418/18 P) (1)

(Recurs - Drept instituțional - Inițiativa cetățenească „Unul dintre noi” - Comunicare a Comisiei Europene de prezentare a concluziilor sale și a motivelor de a nu întreprinde acțiunile solicitate în inițiativa cetățenească)

(2020/C 68/06)

Limba de procedură: engleza

Părțile

Recurenți: Patrick Grégor Puppinck, Filippo Vari, Josephine Quintavalle, Edith Frivaldszky, Jakub Baltroszewicz, Alicia Latorre Canizares, Manfred Liebner (reprezentanți: R. Kiska, Solicitor, P. Diamond, Barrister)

Celelalte părți din procedură: European Citizens’ Initiative One of Us, Comisia Europeană (reprezentant: H. Krämer, agent), Republica Polonă, Parlamentul European, Consiliul Uniunii Europene

Dispozitivul

1) Respinge recursul.

2) Îi obligă pe domnii Patrick Grégor Puppinck, Filippo Vari, Jakub Baltroszewicz și Manfred Liebner, precum și pe doamnele Josephine Quintavalle, Edith Frivaldszky și Alicia Latorre Canizares să suporte, pe lângă propriile cheltuieli de judecată, pe cele efectuate de Comisia Europeană.

(1) JO C 341, 24.9.2018.
C 68/11

Hotărârea Curții (Camera întâi) din 19 decembrie 2019 (cerere de decizie preliminară formulată de Juzgado de Primera Instancia no 11 de Vigo, Juzgado de Primera Instancia no 20 de Barcelona - Spania) – Bondora AS/Carlos V. C. (C-453/18), XY (C-494/18)

(Cauzele conexate C-453/18 și C-494/18) (1)

(Trimitere preliminară - Cooperare judiciară în materie civilă - Procedura europeană de somație de plată - Regulamentul (CE) nr. 1896/2006 - Furnizare de documente suplimentare în sprijinul creanței - Clauze abuzive în contractele încheiate cu consumatorii - Directiva 93/13/CEE - Control exercitat de instanța sesizată în cadrul unei cereri de somație europeană de plată)

(2020/C 68/07)

Limba de procedură: spaniola

Instanța de trimitere

Juzgado de Primera Instancia no 11 de Vigo, Juzgado de Primera Instancia no 20 de Barcelona

Părțile din procedura principală

Reclamantă: Bondora AS

Pârâți: Carlos V. C. (C-453/18), XY (C-494/18)

Dispozitivul

Articolul 7 alineatul (2) literele (d) și (e) din Regulamentul (CE) nr. 1896/2006 al Parlamentului European și al Consiliului din 12 decembrie 2006 de instituire a unei proceduri europene de somație de plată, precum și articolul 6 alineatul (1) și articolul 7 alineatul (1) din Directiva 93/13/CEE a Consiliului din 5 aprilie 1993 privind clauzele abuzive în contractele încheiate cu consumatorii, astfel cum au fost interpretate de Curte și citite în lumina articolului 38 din Carta drepturilor fundamentale a Uniunii Europene, trebuie interpretate în sensul că permit unei „instanțe”, în sensul regulamentului menționat, sesizate în cadrul unei proceduri europene de somație de plată, să solicite creditorului informații suplimentare, referitoare la clauzele din contract invocate în sprijinul creanței în cauză, pentru a efectua controlul din oficiu al caracterului eventual abuziv al acestor clauze și, în consecință, că se opun unei legislații naționale care declară ca fiind inadmisibile documente suplimentare furnizate în acest sens.

(1) JO C 381, 22.10.2018.
C 61/14

Hotărârea Curții (Camera a șaptea) din 19 decembrie 2019 – Furukawa Electric Co. Ltd/Comisia Europeană, Viscas Corp.

(Cauza C-589/18 P) (1)

(Recurs - Concurență - Înțelegeri - Piața europeană a cablurilor electrice subterane și submarine - Împărțirea pieței în cadrul proiectelor - Amenzi - Orientări privind calculul amenzilor pentru anul 2006 - Stabilirea valorii vânzărilor - Principiul egalității de tratament)

(2020/C 61/16)

Limba de procedură: engleza

Parties

Recurentă: Furukawa Electric Co. Ltd (reprezentanți: inițial A. Luke și C. Pouncey, solicitors, ulterior A. Luke și K. Fountoukakos-Kyriakakos, Solicitors)

Celelalte părți din procedură: Comisia Europeană (reprezentanți: H. van Vliet, A. Biolan și I. Zaloguin, agenți), Viscas Corp. (reprezentant: J.-F. Bellis, avocat)

Dispositif

1) Respinge recursul.

2) Obligă Furukawa Electric Co. Ltd să suporte, pe lângă propriile cheltuieli de judecată, pe cele efectuate de Comisia Europeană.

3) Viscas Corp. suportă propriile cheltuieli de judecată.

(1) JO C 427 du 26.11.2018
C 61/13

Hotărârea Curții (Camera a șaptea) din 19 decembrie 2019 – Viscas Corp./Comisia Europeană, Furukawa Electric Co. Ltd

(Cauza C-582/18 P) (1)

(Recurs - Concurență - Înțelegeri - Piața europeană a cablurilor electrice subterane și submarine - Împărțirea pieței în cadrul proiectelor - Amenzi - Orientări privind calculul amenzilor pentru anul 2006 - Stabilirea ponderii relative a participanților din Europa și din afara Europei la înțelegere - Participarea întreprinderilor europene la mai multe niveluri ale înțelegerii - Principiul egalității de tratament)

(2020/C 61/15)

Limba de procedură: engleza

Părțile

Recurentă: Viscas Corp. (reprezentant: J.-F. Bellis, avocat)

Celelalte părți din procedură: Comisia Europeană (reprezentanți: H. van Vliet, A. Biolan și I. Zaloguin, agent), Furukawa Electric Co. Ltd (reprezentanți: inițial A. Luke și C. Pouncey, Solicitors, ulterior A. Luke și K. Fountoukakos-Kyriakakos, solicitors)

Dispozitivul

1) Respinge recursul.

2) Obligă Viscas Corp. să suporte, pe lângă propriile cheltuieli de judecată, pe cele efectuate de Comisia Europeană.

3) Furukawa Electric Co. Ltd suportă propriile cheltuieli de judecată.

(1) JO C 427, 26.11.2018.
Hotărârea Curții (Camera a cincea) din 5 martie 2020 – Foundation for the Protection of the Traditional Cheese of Cyprus named Halloumi/Oficiul Uniunii Europene pentru Proprietate Intelectuală (EUIPO), M. J. Dairies EOOD

(Cauza C-766/18 P) (1)

(Recurs - Marcă a Uniunii Europene - Regulamentul (CE) nr. 207/2009 - Opoziție - Articolul 8 alineatul (1) litera (b) - Risc de confuzie - Criterii de apreciere - Aplicabilitate în cazul unei mărci anterioare colective - Interdependență între similitudinea mărcilor în conflict și cea a produselor sau serviciilor desemnate de aceste mărci)

(2020/C 161/12)

Limba de procedură: engleza

Părțile

Recurentă: Foundation for the Protection of the Traditional Cheese of Cyprus named Halloumi (reprezentanți: S. Malynicz, QC, S. Baran, barrister, V. Marsland, solicitor și K. K. Kleanthous)

Celelalte părți din procedură: Oficiul Uniunii Europene pentru Proprietate Intelectuală (EUIPO) (reprezentant: D. Gája, agent), M. J. Dairies EOOD (reprezentanți: D. Dimitrova și I. Pakidanska, advokati)

Dispozitivul

1) Anulează Hotărârea Tribunalului Uniunii Europene din 25 septembrie 2018, Foundation for the Protection of the Traditional Cheese of Cyprus named Halloumi/EUIPO – M. J. Dairies (BBQLOUMI) (T-328/17, nepublicată, EU:T:2018:594).

2) Trimite cauza spre rejudecare Tribunalului Uniunii Europene.

3) Cererea privind cheltuielile de judecată se soluționează odată cu fondul.

(1) JO C 82, 4.3.2019.
C 137/20

Hotărârea Curții (Camera a patra) din 29 ianuarie 2020 (cerere de decizie preliminară formulată de Conseil d'État – Franţa) – GAEC Jeanningros/Institut national de l’origine et de la qualité (INAO), Ministre de l'Agriculture et de l'Alimentation, Ministre de l'Économie et des Finances

(Cauza C-785/18) (1)

(Trimitere preliminară - Agricultură - Protecția indicațiilor geografice și a denumirilor de origine ale produselor agricole și alimentare - Denumirea de origine protejată „Comté” - Modificare minoră a caietului de sarcini al unui produs - Cerere de modificare care face obiectul unei acțiuni în fața instanțelor naționale - Jurisprudență a instanțelor naționale potrivit căreia acțiunea rămâne fără obiect atunci când Comisia Europeană a aprobat modificarea - Protecție jurisdicțională efectivă - Obligația de a se pronunța asupra acțiunii)

(2020/C 137/25)

Limba de procedură: franceza

Instanța de trimitere

Conseil d'État

Părțile din procedura principală

Reclamantă: GAEC Jeanningros

Pârâte: Institut national de l’origine et de la qualité (INAO), Ministre de l'Agriculture et de l'Alimentation, Ministre de l'Économie et des Finances

cu participarea: Comité interprofessionnel de gestion du Comté

Dispozitivul

Articolul 53 alineatul (2) din Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare, articolul 6 din Regulamentul delegat (UE) nr. 664/2014 al Comisiei din 18 decembrie 2013 de completare a Regulamentului nr. 1151/2012 și articolul 10 din Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului nr. 1151/2012 coroborate cu articolul 47 din Carta drepturilor fundamentale a Uniunii Europene trebuie interpretate în sensul că, atunci când Comisia Europeană a admis cererea autorităților dintr-un stat membru prin care se solicită efectuarea unei modificări minore a caietului de sarcini al unei denumiri de origine protejate, instanțele naționale sesizate cu o acțiune privind legalitatea deciziei adoptate de aceste autorități cu privire la această cerere, în vederea transmiterii sale Comisiei, în conformitate cu articolul 53 alineatul (2) din Regulamentul nr. 1151/2012, nu pot decide, doar din acest motiv, că nu mai este necesar să se pronunțe asupra litigiului pendinte în fața lor.

(1) JO C 72, 22.5.2019.
Hotărârea Curții (Camera a treia) din 19 martie 2020 (cerere de decizie preliminară formulată de Sofiyski gradski sad – Bulgaria) – Komisia za protivodeystvie na koruptsiyata i za otnemane na nezakonno pridobitoto imushtestvo/BP, AB, PB, „Trast B” ООD, „Agro In 2001” EOOD, „ACounT Service 2009” EOOD, „Invest Management” OOD, „Estate” OOD, „Bromak” OOD, „Bromak Finance” EAD, „Viva Telekom Bulgaria” EOOD, „Balgarska „Telekomunikationna Kompania” AD, „Hedge Investment Bulgaria” AD, „Kemira” OOD, „Dunarit” AD, „Technologichen Zentar-Institut Po Mikroelektronika” AD, „Еvrobild 2003” EOOD, „Тechnotel Invest” AD, „Ken Trade” EAD, „Konsult Av” EOOD, Louvrier Investments Company 33 SA, EFV International Financial Ventures Ltd, Interv Investment SARL, LIC Telecommunications SARL, V Telecom Investment SCA, V2 Investment SARL, Empreno Ventures Ltd

(Cauza C-234/18) (1)

(Trimitere preliminară - Cooperare judiciară în materie penală - Procedură de confiscare a bunurilor dobândite în mod ilegal în lipsa unei condamnări penale - Directiva 2014/42/UE - Domeniu de aplicare - Decizia cadru 2005/212/JAI)

(2020/C 222/06)

Limba de procedură: bulgara

Instanța de trimitere

Sofiyski gradski sad

Părțile din procedura principală

Reclamantă: Komisia za protivodeystvie na koruptsiyata i za otnemane na nezakonno pridobitoto imushtestvo

Pârâți: BP, AB, PB, „Trast B” ООD, „Agro In 2001” EOOD, „ACounT Service 2009” EOOD, „Invest Management” OOD, „Estate” OOD, „Bromak” OOD, „Bromak Finance” EAD, „Viva Telekom Bulgaria” EOOD, „Balgarska „Telekomunikationna Kompania” AD, „Hedge Investment Bulgaria” AD, „Kemira” OOD, „Dunarit” AD, „Technologichen Zentar-Institut Po Mikroelektronika” AD, „Еvrobild 2003” EOOD, „Тechnotel Invest” AD, „Ken Trade” EAD, „Konsult Av” EOOD, Louvrier Investments Company 33 SA, EFV International Financial Ventures Ltd, Interv Investment SARL, LIC Telecommunications SARL, V Telecom Investment SCA, V2 Investment SARL, Empreno Ventures Ltd,

cu participarea: Corporate Commercial Bank, în lichidare

Dispozitivul

Decizia cadru 2005/212/JAI a Consiliului din 24 februarie 2005 privind confiscarea produselor, a instrumentelor și a bunurilor având legătură cu infracțiunea trebuie interpretată în sensul că nu se opune unei reglementări a unui stat membru care prevede că confiscarea bunurilor dobândite în mod ilegal este dispusă de o instanță națională la finalul unei proceduri care nu este condiționată nici de constatarea unei infracțiuni, nici, a fortiori, de condamnarea presupușilor autori ai unei astfel de infracțiuni.

(1) JO C 240, 9.7.2018.
1)

Anulează punctul 1 din dispozitivul Hotărârii Tribunalului Uniunii Europene din 12 iulie 2018, NKT Verwaltungs și NKT/Comisia (T-447/14, nepublicată, EU:T:2018:443), în măsura în care, prin acesta, Tribunalul a respins acțiunea formulată de NKT Verwaltungs GmbH și de NKT A/S ABB Ltd având ca obiect anularea Deciziei C(2014)2139 final a Comisiei din 2 aprilie 2014 privind o procedură de aplicare a articolului 101 [TFUE] și a articolului 53 din Acordul privind SEE (cauza AT. 39610 – Cabluri electrice), în măsura în care această decizie consideră că societățile respective sunt răspunzătoare de o încălcare a articolului 101 TFUE și a articolului 53 din Acordul de cooperare privind Spațiul Economic European din 2 mai 1992, iar această încălcare privește, în primul rând, comportamente legate de vânzări în țări care nu fac parte din Uniunea Europeană sau din Spațiul Economic European (SEE), în al doilea rând, refuzul colectiv de a furniza accesorii și asistență tehnică concurenților care nu au participat la înțelegerea în cauză și, în al treilea rând, în ceea ce privește perioada 3 iulie 2002 – 21 noiembrie 2002, atribuirea de proiecte referitoare la cabluri electrice subterane în SEE.
Hotărârea Curții (Camera a doua) din 24 septembrie 2020 – Prysmian SpA, Prysmian Cavi e Sistemi Srl/Comisia Europeană, The Goldman Sachs Group, Inc., Pirelli & C. SpA

(Cauza C-601/18 P) (1)

(Recurs - Concurență - Înțelegeri - Piața europeană a cablurilor electrice subterane și submarine - Împărțirea pieței în cadrul unor proiecte - Încălcare unică și continuă - Succesiune de entități juridice - Imputabilitatea comportamentului ilicit - Principiul egalității de tratament - Denaturarea unor elemente de probă - Regulamentul (CE) nr. 1/2003 - Articolul 20 - Competențele de inspecție ale Comisiei Europene în materie de înțelegeri - Competența de a copia date fără o examinare prealabilă și de a le examina ulterior în birourile Comisiei - Amenzi)

(2020/C 399/09)

Limba de procedură: engleza

Părțile

Recurente: Prysmian SpA, Prysmian Cavi e Sistemi Srl (reprezentanți: inițial C. Tesauro și L. Armati, avvocati, ulterior C. Firth și C. Griesenbach, solicitors)

Celelalte părți din procedură: Comisia Europeană (reprezentanți: F. Castilla Contreras, C. Sjödin, T. Vecchi și P. Rossi, agenți), The Goldman Sachs Group Inc. (reprezentanți: J. Koponen, advokat și A. Mangiaracina, avvocatessa), Pirelli & C. SpA, (reprezentanți: G. Rizza și M. Siragusa, avvocati)

Dispozitivul

1) Respinge recursul.

2) Obligă Prysmian SpA și Prysmian Cavi e Sistemi Srl să suporte, pe lângă propriile cheltuieli de judecată, pe cele efectuate de Comisia Europeană.

3) Pirelli & C. SpA suportă propriile cheltuieli de judecată.

(1) JO C 427, 26.11.2018.
C 390/3

Hotărârea Curții (Marea Cameră) din 22 septembrie 2020 – Republica Austria/Comisia Europeană și alții

(Cauza C-594/18 P) (1)

(Recurs - Ajutoare de stat - Articolul 107 alineatul (3) litera (c) TFUE - Articolele 11 și 194 TFUE - Articolul 1, articolul 2 litera (c) și articolul 106a alineatul (3) din Tratatul Euratom - Ajutor avut în vedere în favoarea centralei nucleare Hinkley Point C (Regatul Unit) - Decizie prin care ajutorul este declarat compatibil cu piața internă - Obiectiv de interes comun - Obiective de mediu ale Uniunii Europene - Principiile protecției mediului, „poluatorul plătește”, precauției și durabilității - Determinarea activității economice în cauză - Disfuncționalitate a pieței - Proporționalitatea ajutorului - Ajutor pentru investiții sau de exploatare - Determinarea elementelor ajutorului - Comunicarea privind garanțiile)

(2020/C 390/03)

Limba de procedură: germana

Părțile

Recurentă: Republica Austria (reprezentanți: inițial G. Hesse, ulterior F. Koppensteiner și M. Klamert, agenți, asistați de H. Kristoferitsch, Rechtsanwalt)

Celelalte părți din procedură: Comisia Europeană (reprezentanți: É. Gippini Fournier, T. Maxian Rusche, P. Němečková și K. Herrmann, agenți), Republica Cehă (reprezentanți: M. Smolek, J. Vláčil, T. Müller și I. Gavrilová, agenți), Republica Franceză (reprezentanți: inițial D. Colas și P. Dodeller, ulterior P. Dodeller și T. Stehelin, agenți), Marele Ducat al Luxemburgului (reprezentanți: inițial D. Holderer, ulterior T. Uri, agenți, asistați de P. Kinsch, avocat), Ungaria (reprezentanți: M. Z. Fehér, agent, asistat de P. Nagy, ügyvéd), Republica Polonă (reprezentant: B. Majczyna, agent), Republica Slovacă (reprezentant: B. Ricziová, agent), Regatul Unit al Marii Britanii și Irlandei de Nord (reprezentanți: Z. Lavery și M. S. Brandon, agenți, asistați de A. Robertson, QC și T. Johnston, barrister)

Dispozitivul

1) Respinge recursul.

2) Obligă Republica Austria să suporte, pe lângă propriile cheltuieli de judecată aferente recursului, pe cele efectuate de Comisia Europeană.

3) Republica Cehă, Republica Franceză, Marele Ducat al Luxemburgului, Ungaria, Republica Polonă, Republica Slovacă și Regatul Unit al Marii Britanii și Irlandei de Nord suportă propriile cheltuieli de judecată.

(1) JO C 427, 26.11.2018.